section_heading: Povijest sastava
paragraph_text: Osnovana je 1983. u Los Angelesu, od tada je mijenjala nekoliko postava, a od samog početka članovi grupe su pjevač Anthony Kiedis i Michael "Flea" Balzary. U dopuni njima dvojici, na gitari je bio Hillel Slovak, a na bubnju Jack Irons. Međutim, Slovak je umro od predoziranja heroinom 1988, što je uzokovalo Ironsov odlazak. Ironsa je ubrzo zamijenio D.H.Peligro, bivši Dead Kennedys bubnjar, prije no što su našli stalnu zamjenu Chada Smitha, dok je Slovaka zamijenio John Frusciante. Ta postava je snimila njihov četvrti i peti album, Mother's Milk 1989. godine i Blood Sugar Sex Magik 1991. godine. Blood Sugar je bio presudan uspjeh, te se prodao u više od 12 milijuna primjeraka. Međutim, Frusciante se nije mogao nositi s pritiskom uspjeha, te je iznenada napustio sastav 1992. godine. Kiedis, Flea i Smith su angažirali Davea Navarra iz Jane's Addictiona za njihov idući album, One Hot Minute. Na kraju nije uspio parirati presudnom uspjehu Blood Sugara, prodao se u nešto manje od 6 milijuna primjeraka. Poslije toga Navarro je otpušten zbog kreativnih razlika. Frusciante, dok je bio odsutan, postao je ovisnik i skoro je umro. Godine 1998. izašao je iz komune, i na Fleajev zahtjev, vratio se u sastav. Godine 1999. su u studiju snimili Californication, koji se prodao u 15 milijuna primjeraka, te postao njihov najuspješniji album do danas. Popraćen je tri godine kasnije s By The Way, koji je nastavio njihov uspjeh. Godine 2006. izdali su dvostruki album Stadium Arcadium. Rolling Stone magazin ga je izabrao za drugi najbolji album godine, te je nominiran za "Album of the year" Grammy 2007.